作者：葛长庚
词牌/韵律：沁园春

paragraphs: 乍雨还晴，似寒而暖，春事已深。
是妇鸠乳燕，说教鱼跃，豪蜂醉蝶，撩得莺吟。
斗茗分香，脱禅衣夹，回首清明上已临。
芳菲处，在梨花金屋，杨柳琼林。
如今。
诗酒心襟。
对好景良辰似有妊。
念恨如芳草，知他多少，梦和飞絮，何处追寻。
病酒时光，困人天气，早有秋秧吐嫩针。
兰亭路，渐流觞曲水，修禊山阴。